Document ID: 31998D0137

RÅDETS AFGØRELSE af 18. december 1997 om midlertidig anvendelse af visse tillægsprotokoller til frihandels- og Europaaftalerne med Republikken Litauen og Republikken Letland (98/137/EF)
RÅDET FOR DEN EUROPÆISKE UNION HAR -
under henvisning til traktaten om oprettelse af Det Europæiske Fællesskab, særlig artikel 113 sammenholdt med artikel 228, stk. 2, første punktum,
under henvisning til forslag fra Kommissionen, og
ud fra følgende betragtninger:
Kommissionen har på Fællesskabets vegne forhandlet tillægsprotokoller i form af brevveksling om ændring af frihandelsaftalerne og Europaaftalerne med Republikken Litauen og Republikken Letland med henblik på at forlænge og ændre visse bestemmelser om handel med tekstilvarer i nævnte aftaler;
disse tillægsprotokoller bør anvendes midlertidigt fra den 1. januar 1998, indtil de for indgåelsen nødvendige procedurer er afsluttet, under forudsætning af at Republikken Litauen og Republikken Letland ligeledes anvender dem midlertidigt -
TRUFFET FØLGENDE AFGØRELSE:
Artikel 1
Tillægsprotokollerne i form af brevveksling om ændring af frihandelsaftalerne og Europaaftalerne med Republikken Litauen og Republikken Letland med henblik på at forlænge og ændre visse bestemmelser om handel med tekstilvarer i nævnte aftaler, anvendes midlertidigt fra den 1. januar 1998, indtil de er indgået formelt, under forudsætning af at Republikken Litauen og Republikken Letland ligeledes anvender dem midlertidigt.
Teksten til tillægsprotokollerne er knyttet til denne afgørelse.
Artikel 2
Denne afgørelse offentliggøres i De Europæiske Fællesskabers Tidende.
Udfærdiget i Bruxelles, den 18. december 1997.

Labels: 18
3
1
5